Бжыгъэхэр я лъабжьэу эфирым къит телеканал 20-м пщIэншэу феплъ!
«Къэбэрдей-Балъкъэр Республикэм и РТПЦ» РТРС-м и IуэхущIапIэм щэкIуэгъуэм и 26-м щIидзауэ Къэбэрдей-Балъкъэр Республикэм и щIыналъэм щегъэунэху етI-уанэ мультиплексым и программэхэр зэрылажьэ щIыкIэр.
IуэхущIапIэм и унафэщI Жылау Сафудин зэрыжиIамкIэ, бжыгъэхэр я лъабжьэу лажьэ станц 38-р яутIыпщащ. Апхуэдэу абы жиIащ бжыгъэхэр зи лъабжьэ программэ- хэм еплъын папщIэ телевизорхэр зэрытеухуэгъуафIэр. Псом хуэмыдэу япэ мультиплексым и программэхэм еплъу щытахэм телевизорхэр щIэуэ зэтрау- хуэжын папщIэ автома- тикэм и Iэмалхэр къагъэсэбэп е бжыгъэхэр зи лъабжьэ Iэмэпсымэхэу иджы къыщIагъэкIхэр къагъэсэбэп.
А щIыкIэм тету ди республикэм исхэри яхыхьащ Урысейм и цIыхухэу канал тIощIым пщIэншэу еплъхэм. ЕтIуанэ мультиплексым и программэхэр къат 21-нэ телеканалымкIэ, 474 МГц частотам къриубы-дэу.
Бжыгъэхэр зи лъабжьэ программэхэр занщIэу къагъэлъэгъуэнущ ДВБ — Т2 стандартым къриубыдэ телевизорхэм. Апхуэдэщ 2013 гъэ лъандэрэ къыщIагъэкI телевизор псори.
2013 гъэм япэкIэ ящIу щыта телевизорхэр а стандартым иткъым, абы къыхэкIыу программэхэр къызэраубыдын IэмэпсымэщIэ дыщIагъужын хуейщ.
Бжыгъэхэр я лъабжьэу къату щIадза программэхэм папщIэ зыми ахъшэ Iахынукъым.
